BJP 42 Foundation Day: বিজেপির প্রতিষ্ঠা দিবসে মোদির নিশানায় কংগ্রেস, রাষ্ট্র-ভক্তি বনাম পরিবার-ভক্তির তুলনা

নয়াদিল্লি: বিজেপির জন্মদিনেও মোদির মুখে রাষ্ট্রবাদ বনাম পরিবারবাদ। বিয়াল্লিশ বছর পিছনে ফিরে গেলে, আজকের দিনে ৬ এপ্রিল, ১৯৮০ সালে রাজনৈতিক দল হিসেবে আত্মপ্রকাশ করে (BJP 42 Foundation Day) ভারতীয় জনতা পার্টি। চার দশক পেরিয়ে সেই দল এখন শক্তিতে, জনপ্রতিনিধিত্বে, সদস্য সংখ্যায় দেশের এক নম্বর। সেই দলের প্রতিষ্ঠা দিবসের ভাষণে নরেন্দ্র মোদি (PM Modi) নিশানা করলেন কংগ্রেসকে।

মোদির বক্তব্য, ‘বিজেপির (BJP) দর্শন রাষ্ট্র ভক্তি। দল সেই আদর্শ মেনেই পথ চলে। আর পালটা প্রতিপক্ষ দল পরিবার ভক্তির তত্ত্ব আঁকড়ে পড়ে রয়েছে।’ নাম না করেই মোদির আক্রমণ কংগ্রেসের দিকে। পরিবারবাদের তত্ত্বকে বিজেপি যে ভোটের প্রচারে ইস্যু করতে পেরেছে, দেশের সাধারণ মানুষকে বোঝাতে পেরেছে, সাফল্য পেয়েছে, সে কথাও ভারতীয় জনতা পার্টির সদস্যদের মোদি মনে করিয়ে দিয়েছেন। এমনকি ভবিষ্যতেও দল বিভিন্ন রাজ্যে পরিবারতন্ত্রের বিরুদ্ধে লড়াই চালিয়ে যাবে বলে মন্তব্য করেছেন বিজেপির অন্যতম শীর্ষ নেতা নরেন্দ্র মোদি। বলেছেন, লড়াই চলবে দুর্নীতির বিরুদ্ধেও।

A special occasion for us BJP Karyakartas. Addressing on the Party's #SthapnaDiwas. https://t.co/KCUiiBDLcw

— Narendra Modi (@narendramodi) April 6, 2022

মোদির অভিযোগ ‘নতুন নতুন মুখ, নতুন প্রজন্ম, দেশের তরুণ প্রতিভারা যাতে উঠে আসতে না পারে সেই চেষ্টাই করে গিয়েছেন বিরোধীরা, এবং প্রজন্মের পর প্রজন্মকে ঠকিয়েছে।’ নাম হয়ত কোনও দলেরই নেননি, কিন্তু মোদির নিশানায় বারবারই উঠে এসেছে কংগ্রেস-সহ বিরোধী পক্ষের কথা। প্রতিষ্ঠা দিবসে এসেছে ডাবল ইঞ্জিন সরকারের সাফল্যের কথাও। বলেছেন, ‘কেন্দ্র এবং রাজ্য সরকার এক সঙ্গে একাধিক জনকল্যাণমূলক প্রকল্প বাস্তবের মাটিতে দাঁড় করিয়েছে।’ মানুষের কাছে সেই সব প্রকল্পের পৌঁছে দিতে গিয়ে কোনও কোনও বাছ-বিচার করা হয়নি। দল-বর্ণ দেখা হয়নি বলে মন্তব্য করেছেন নরেন্দ্র মোদি। টেনে এনেছেন বিজেপি সরকারের রাজনৈতিক প্রচার-উপমা, ‘সবকা সাথ, সবকা বিকাশ।’

आज भारतीय जनता पार्टी के 42वें स्थापना दिवस के अवसर पर नई दिल्ली स्थित भाजपा मुख्यालय में सैकड़ों कार्यकर्ताओं की मौजूदगी में पार्टी का झंडा फहराया। ध्वजारोहण के बाद राष्ट्रसेवा में समर्पित सभी कार्यकर्ताओं को शुभकामनाएँ भी दीं। pic.twitter.com/zQubdE6L1K

— Jagat Prakash Nadda (@JPNadda) April 6, 2022

১৯৮০ সালে প্রতিষ্ঠিত হওয়ার পর ১৯৮৪ সালে প্রথম বার দেশের সাধারণ নির্বাচনে অংশ নেয় বিজেপি। মাত্র ২টি আসন পেয়েছিল ভারতীয় জনতা পাটি। পরের নির্বাচন ১৯৮৯। এক ধাক্কায় আসন সংখ্য়া পৌঁছয় পঁচাশিতে। ২০১৯-এর লোকসভা নির্নাচনে সমস্ত রেকর্ড ভেঙে দেয় বিজেপি। নরেন্দ্র মোদিকে প্রধানমন্ত্রী মুখ করে ভারতীয় জনতা পার্টি দখল করে ৩০৩টি আসন।